
ΕΦΗΜΕΡΕ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 115 


7 Ιουλίου 1994 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Πράξη 236 της 7 Ιουλίου 1994 
Έγκριση διορισμών και προσλήψεων στο Δημόσιο Τομέα 
από 1 Αυγοϋστου 1994 έως 31 Ιουλίου 1995. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις: 

α) Του άρθρου 16 του Ν. 1232/1982 «Επαναφορά σε 
ισχύ, τροποποίηση και συμπλήρωση των διατάξεων του 
Ν.Δ. 4352/1964 και άλλες διατάξεις» (ΦΕΚ 22/Α/82). 

β) Του άρθρου 8 παρ. 4 περίπτ. γ' του Ν. 1558/1985 
«Κυβέρνηση και Κυβερνητικά Όργανα» (ΦΕΚ 1377/Α/ 
85). 

γ) Των άρθρων 1 παρ. 1, 3 παρ. 2 και 14-24 του Ν. 
2190/1994. 

δ) Του άρθρου 27 του Ν. 2081 /1992 (ΦΕΚ 154/Α') που 
συμπλήρωσε το άρθρο 29 Α του Ν. 1558/1985. 

2. Την, λόγω των δημοσιονομικών συνθηκών, ανάγκη 
περιστολής των δαπανών στο Δημόσιο, στα Ν.Π.Δ.Δ., 
στους Ο.Τ.Α., καθώς και στα Ν.Π.Ι.Δ. που ανήκουν στον 
ευρύτερο Δημόσιο Τομέα. 

3. Το γεγονός ότι από την πράξη αυτή δεν προκαλείται 
δαπάνη σε βάρος του κρατικού προϋπολογισμού. 

4. Τη σχετική πρόταση του Πρωθυπουργού, αποφασί¬ 
ζει: 

Αρθρο 1 

Έγκριση διορισμών και προσλήψεων 

1. Από 1 Αυγούστου 1994 έως 31 Ιουλίου 1995 οι προσ¬ 
λήψεις και οι διορισμοί του πάσης φύσεως προσωπικού 
στο Δημόσιο, στα Νομικά Πρόσωπα Δημοσίου Δικαίου και 
Ο.Τ.Α., καθώς και στα Νομικά Πρόσωπα Ιδιωτικού Δικαίου 
που υπάγονται στις διατάξεις της παραγράφου 1 του άρ¬ 
θρου 14 του Ν. 2190/1994, υπόκεινται σε προηγούμενη 
έγκριση. Η έγκριση δίνεται κατά την εκτίμηση του Πρωθυ¬ 
πουργού, είτε με πράξη Πρωθυπουργού, είτε με πράξη 
Υπουργικού Συμβουλίου. 

2. Στην κατά την προηγούμενη παράγραφο έγκριση εμπί¬ 
πτουν και όλες οι προπαρασκευαστικές ενέργειες και δια¬ 
δικασίες που τείνουν σε διορισμό ή πρόσληψη, καθώς και ο 
καθορισμός του αριθμού των προσώπων, τα οποία δύνανται 
να απασχολούνται, κατά περίπτωση, στο Δημόσιο 


και τον ευρύτερο Δημόσιο Τομέα με σύμβαση μίσθωσης 
έργου, σύμφωνα με τις διατάξεις του άρθρου 15 του Ν. 
1735/1987 ή άλλες ειδικές διατάξεις. 

Αρθρο 2 

Διαδικασία έγκρισης 

1. Η εισήγηση προς τον Πρωθυπουργό ή το Υπουργικό 
Συμβούλιο για την έγκριση διορισμών και πλήρωσης θέ¬ 
σεων τακτικού προσωπικού και υπαλλήλων με θητεία, 
προσλήψεων προσωπικού με σχέση εργασίας αορίστου 
χρόνου ή ορισμένου χρόνου σε οργανικές θέσεις, καθώς 
και προσλήψεων προσωπικού με σχέση εργασίας ορισμέ¬ 
νου χρόνου προς κάλυψη παροδικών αναγκών και συμβά¬ 
σεων έργου, σε όλες τις δημόσιες υπηρεσίες, νομικά πρό¬ 
σωπα δημοσίου δικαίου, επιχειρήσεις, οργανισμούς και 
λοιπά νομικά πρόσωπα ιδιωτικού δικαίου, που υπάγονται 
στις διατάξεις της παραγράφου 1 του άρθρου 14 του Ν. 
2190/1994, ανατίθεται στην κατά την επόμενη πράγραφο 
Επιτροπή. 

2. Αρμόδια για τη διατύπωση και προώθηση της κατά 
την προηγούμενη παράγραφο εισήγησης είναι Επιτροπή 
αποτελούμενη από τον Υπουργό Προεδρίας της Κυβέρνη¬ 
σης ως Πρόεδρο, τον Υπουργό Οικονομικών δυνάμενο να 
αναπληρωθεί από τον Υφυπουργό Οικονομικών και τον 
κατά περίπτωση αρμόδιο και εισάγοντα την πρόταση διο¬ 
ρισμών, πλήρωσης θέσεων ή προσλήψεων Υπουργό ή 
Υφυπουργό. Στις συνεδριάσεις της Επιτροπής παρίσταται 
και μετέχει ο Γραμματέας του Υπουργικού Συμβουλίου, ο 
οποίος και υποβάλλει τις εισηγήσεις της Επιτροπής προς 
τον Πρωθυπουργό ή το Υπουργικό Συμβούλιο. 

3. Οι προτάσεις για τους κατά την παράγρ. 1 της παρού¬ 
σας, διορισμούς, πλήρωση θέσεων ή προσλήψεις και συμ¬ 
βάσεις έργου, με όλα τα κατά την παράγρ. 4 δικαιολογη- 
τικά, υποβάλλονται δια του αρμοδίου Υπουργού προς τη 
Γραμματεία του Υπουργικού Συμβουλίου και προς το 
Υπουργείο Προεδρίας της Κυβέρνησης. Η Γραμματεία 
του Υπουργικού Συμβουλίου επεξεργάζεται με τη συν¬ 
δρομή των αρμόδιων υπηρεσιών του Υπουργείου Προε¬ 
δρίας της Κυβέρνησης και του Υπουργείου Οικονομικών 
τα σχετικά αιτήματα και στοιχεία, τα θέτει υπόψη της Επι¬ 
τροπής και καταρτίζει την τελική πράξη. 

4. Τα ανωτέρω αιτήματα πρέπει να είναι πλήρως τεκμη¬ 
ριωμένα όσον αφορά τις υπηρεσιακές ανάγκες, την κατη¬ 
γορία, τον κλάδο ή την ειδικότητα του προσωπικού που 
πρόκειται να προσληφθεί, τη σχέση εργασίας, τις συγκε¬ 
κριμένες διατάξεις που παρέχουν δυνατότητα πρόσληψης 
ή διορισμού και να συνοδεύονται από στοιχεία σχετικά με 
τον αριθμό του προβλεπόμενου τακτικού προσωπικού, 

κατά κλάδο ή ειδικότητα, του προσωπικού που υπηρετεί 
κατά το χρόνο υποβολής του αιτήματος, τον αριθμό των 
κενών θέσεων, τον αριθμό των προσλήψεων προσωπικού 
που έγιναν κατά την προηγούμενη τριετία, χωριστά για 
κάθε έτος, για την κάλυψη αναγκών αναλόγων με εκείνες 
του αιτήματος, θα πρέπει ακόμα να αναφέρεται: α) Σε 
ποιο ποσό ανέρχονται οι δαπάνες για την πληρωμή του 
υπό πρόσληψη ή διορισμό προσωπικού για το τρέχον και 
τα επόμενα οικονομικά έτη και αν για το σκοπό αυτό έχουν 
εγγράφει πιστώσεις στον προϋπολογισμό και β) αν και 
ποιο προσωπικό έχει προσληφθεί ή επαναπροσληφθεί 
στην υπηρεσία που υποβάλλει το αίτημα κατ’ εφαρμογή 
των διατάξεων του Ν. 2190/1994 ή άλλων τυχόν ειδικών 
διατάξεων. 

5. Προτάσεις υπαγόμενες στις εξαιρέσεις της παραγρ. 
2 του άρθρου 14 του Ν. 2190/1994, εφόσον απαιτείται 
έγκριση του Πρωθυπουργού ή του Υπουργικού Συμβου¬ 
λίου, υποβάλλονται μόνο δια της Γραμματείας του Υπουρ¬ 
γικού Συμβουλίου χωρίς τη μεσολάβηση της κατά την πα- 
ράγρ. 2, Επιτροπής. 

6. Μετά την έκδοσή τους οι εγκριτικές πράξεις του 
Υπουργικού Συμβουλίου ή του Πρωθυπουργού αποστέλ- 
λονται δια του αρμοδίου Υπουργού στους φορείς που 
έχουν υποβάλει το σχετικό αίτημα και κοινοποιούνται 
στους Υπουργούς της παρ. 2 και το Α.Σ.Ε.Π. 

Οι πράξεις εκτελούνται αποκλειστικά από τα αρμόδια, 
σύμφωνα με τις κείμενες διατάξεις, όργανα, με την κατά 
περίπτωση σύμπραξη του Υπουργείου Προεδρίας. Για την 
εκτέλεση των αποφάσεων αυτών εφαρμόζονται και ισχύ¬ 
ουν σε κάθε περίπτωση οι διατάξεις των άρθρων 1 έως και 
23 του Ν. 2190/1994, σύμφωνα με τις σχετικές εγκυ¬ 
κλίους του Υπουργείου Προεδρίας της Κυβέρνησης και 
του Α.Σ.Ε.Π. και τυχόν ειδικές διατάξεις. 

Αρθρο 3 

Εξαιρέσεις από την έγκριση 

Από την κατά την παρούσα πράξη διαδικασία έγκρισης 
εξαιρούνται: 

α) ο διορισμός του προσωπικού του άρθρου 16 παρ. 6 
του Συντάγματος, 

β) ο διορισμός των συμβολαιογράφων και δικηγόρων 
στους οικείους Συλλόγους για την άσκηση του επαγγέλ- 
ματός τους, καθώς και των αμίσθων υποθηκοφυλάκων και 
των αμίσθων δικαστικών επιμελητών, 

γ) ο διορισμός ειδικών συμβούλων - ειδικών συνεργατών 
με σχέση εργασίας δημοσίου δικαίου και μετακλητών 
υπαλλήλων, οι θέσεις των οποίων προβλέπονται από τις 
κείμενες διατάξεις, καθώς και προσωπικού με σύμβαση 
εργασίας ιδιωτικού δικαίου σε θέσεις του άρθρου 22 του 
Ν. 2190/1994, 


δ) ο διορισμός ειδικών συμβούλων - ειδικών συνεργατών 
με σχέση εργασίας ιδιωτικού δικαίου ορισμένου ή αορί¬ 
στου χρόνου, οι θέσεις των οποίων προβλέπονται από τις 
κείμενες διατάξεις και εξομοιώνονται κατ’ ουσίαν από 
άποψη συνεπειών με τους μετακλητούς υπαλλήλους, 
ε) ο διορισμός δημοσιογράφων στα Γ ραφεία Τ ύπ@υ των 
Υπουργείων που προβλέπονται από το άρθρο 67 του Ν. 
1943/1991, 

στ) ο διορισμός υπαλλήλων σε μόνιμες θέσεις σύμφωνα 
με τις διατάξεις του άρθρου 91 του Ν. 1943/1991, σε συν¬ 
δυασμό με την παρ. 5 του άρθρου 32 του Ν. 2190/1994, 

ζ) ο διορισμός σε μοναδικές οργανικές θέσεις Γραμμα- 
τέων Κοινοτήτων, 

η) η πρόσληψη του προσωπικού των αμίσθων υποθηκο¬ 
φυλακείων, 

θ) η ανάθεση έργου σε επιχειρήσεις ή ειδικά συνεργεία 
καθαρισμού, σύμφωνα με τις διατάξεις του άρθρου 37 του 
Ν. 2072/1992, καθώς και η ανάθεση έργου διερμηνείας 
μεμονωμένων περιπτώσεων (διεθνών συνόδων, συνε¬ 
δρίων, επιτροπών, συναντήσεων κ.λπ.), 

ι) ο διορισμός ερευνητών, τεχνικού προσωπικού και των 
μονομελών οργάνων της διοίκησης, καθώς και οι συμβά¬ 
σεις ανάθεσης έργου από τα Ερευνητικά Ιδρύματα, 
ια) ο διορισμός ή πρόσληψη βάσει δικαστικών αποφά¬ 
σεων εκτελεστέων σύμφωνα με το Νόμο, καθώς και οι 
επαναπροσλήψεις προσωπικού σύμφωνα με τις διατάξεις 
του Ν. 2190/1994, 

ιβ) ο διορισμός ή αναδιορισμός και η πρόσληψη ή η επα- 
ναπρόσληψη προσωπικού ειδικών κατηγοριών, εφόσον 
τούτο επιβάλλεται από ρητή διάταξη νόμου χωρίς να κατα- 
λείπεται στάδιο διακριτικής εκτίμησης στις αρμόδιες διοι¬ 
κητικές αρχές. 

Άρθρο 4 

Μεταβατικές διατάξεις 

Οι διαδικασίες πρόσληψης και διορισμού προσωπικού 
με βάση τις αποφάσεις, που εκδόθηκαν σύμφωνα με την 
Π.Υ.Σ. 211/1993, συνεχίζονται. 

Η ισχύς αυτής της Πράξης αρχίζει από την 1η Αυγού- 
στου 1994. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤ. ΛΥΤΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



